polyglot-tagger/wikipedia-language-snippets-filtered huggingface dataset:
ഒരു കലണ്ടറിലോ ഡയറിയിലോ കുറച്ചുമാസത്തെ ആർ‌ത്തവദിനങ്ങൾ‌ കുറിച്ചുവെച്ചിട്ട് സുരക്ഷിതകാലം കൃത്യമായി കണ്ടുപിടിക്കാവുന്നതാണ്. അണ്ഡാഗമനം ഏതുദിവസമാണ് എന്നു കണ്ടുപിടിക്കാൻ‌ ചില സൂചനകൾ‌ നിർ‌ദേശിക്കാറുണ്ട്. ശരീരത്തിന്റെ ചൂടുനോക്കിയും യോനീനാളത്തിനുള്ളിൽ‌ ഗർ‌ഭാശയഗളത്തിലെ വഴുവഴുപ്പു നോക്കിയുമൊക്കെ അണ്ഡവിസർജനം മനസ്സിലാക്കാനാവും. എന്നാൽ‌ പ്രായോഗിക തലത്തിൽ‌ ഇത്തരം നിഗമനങ്ങൾ‌ അത്രയെളുപ്പമാവാറില്ല. കൃത്യമായി ആർ‌ത്തവചക്രമുള്ളവർ‌ മാത്രം കലണ്ടറിൽ‌ നോക്കി സുരക്ഷിതകാലം കണ്ടെത്തുന്നതാണ് എളുപ്പം.
മിക്കവരിലും 28 ദിവസമെന്ന ആർ‌ത്തവ ചക്രം വളരെ കൃത്യമായി സം‌ഭവിക്കാറില്ല. രണ്ടോ മൂന്നോ ദിവസം മുന്നോട്ടോ പിന്നോട്ടോ ആർ‌ത്തവം മാറിപ്പോയെന്നു വരാം. ഇത് സുരക്ഷിത കാല രതി പരാജയപ്പെടാനും ഗർഭധാരണത്തിനും കാരണമായേക്കാം. അണ്ഡവിസർ‌ജനം നടന്ന് 14-ആം നാൾ‌ ആയിരിക്കും സാധാരണ നിലയിൽ‌ ആർ‌ത്തവാരം‌ഭം. ആർ‌ത്തവചക്ര ദൈർ‌ഘ്യത്തിൽ‌ മാറ്റം വരുന്നവർ‌ ഏതാനും മാസത്തെ കലണ്ടറിൽ‌ ആർ‌ത്തവദിനാരംഭം കുറിച്ചുവെക്കുന്നത് അണ്ഡവിസർ‌ജനത്തിനു സാധ്യതയുള്ള ദിവസങ്ങൾ‌ ഏറെക്കുറെ മനസ്സിലാക്കാവുന്നതാണ്.
പല കാരണങ്ങളാൽ സുരക്ഷിത കാല ലൈംഗികബന്ധം എന്ന ഗർഭ നിരോധന ഉപാധി പരാജയപ്പെടാറുണ്ട്. ഇത് ആഗ്രഹിക്കാത്ത ഗർഭധാരണത്തിന് കാരണമാകാം. സുരക്ഷിത കാലം വെറുമൊരു മിത്താണെന്നും, ഈ സമയത്തും ഗർഭ ധാരണ സാധ്യത ഉണ്ടെന്നും, ഈ രീതി ഒട്ടും ഫലപ്രദമല്ലെന്നും പലരും വാദിക്കുന്നു. അതിനാൽ ഉറ , കോപ്പർ ടി തുടങ്ങിയ മറ്റ് നിരോധന മാർഗങ്ങൾ കൂടി ഉപയോഗിക്കാൻ വിദഗ്ദ്ധർ നിർദ്ദേശിക്കാറുണ്ട്. എന്നാൽ അത്തരം സാധ്യതകൾ ഒന്നും ലഭ്യമല്ലാത്തവർക്ക് ഈ രീതിയോ പിൻവലിക്കൽ രീതിയോ ഉപയുക്തമാണ്.
ഗർഭാശയമുഖം തൊട്ടുനോക്കിയാൽ മൃദുവായി തോന്നുന്നതാണ് അണ്ഡവിസർജനം നടന്നതിന്റെ ഒരു സൂചന. ഇവിടെ കിനിയുന്ന മുട്ടവെള്ള പോലെയുള്ള സ്രവം നേർത്തു കാണപ്പെടുകയും ചെയ്യും. യോനിയിലെ സ്നേഹദ്രവം അഥവാ ലൂബ്രിക്കേഷൻ ഉണ്ടാകാനുള്ള സാധ്യതയും കൂടുതലായിരിക്കും. അതിനാൽ ലൈംഗികബന്ധം താരതമ്യേനെ സുഗമമായിരിക്കും. അണ്ഡവിസർജന സമയത്ത് ശരീരതാപനിലയിൽ നേരിയ ഉയർച്ചയും കാണാം. ഗർഭധാരണം നടക്കാൻ ഏറ്റവും കൂടുതൽ സാധ്യതയുള്ള സമയമാണ് അണ്ഡവിസർജന കാലം.
സാധാരണ പുരുഷ ബീജം മൂന്നു ദിവസം വരെ ഉത്പാദനക്ഷമമായി നിലനിൽക്കുന്നു. അഥവാ ബീജങ്ങളുടെ ഉൽപാദന ക്ഷമത നിലനിൽക്കുന്ന ദിവസങ്ങൾ ആർത്തവ ചക്രത്തിലെ 11 മുതൽ 19 വരെ ദിവസങ്ങളിലായിരിക്കും. ഈ ദിവസങ്ങൾ ഉൽപാദനകാലവും അവശേഷിക്കുന്ന ദിവസങ്ങൾ താരതമ്യേന ഗർഭധാരണ സാധ്യതയില്ലാത്ത സുരക്ഷിത കാലവുമാകും.
ഉമവികളുമായുള്ള യുദ്ധത്തിൽ തങ്ങളെ സഹായിച്ചിരുന്ന ശിയാക്കളുമായും പ്രശ്നങ്ങൾ തലപൊക്കിത്തുടങ്ങി. അബ്ബാസികളും ശിയാക്കളും മുഹമ്മദുമായുള്ള കുടുംബബന്ധം വഴി അദികാരത്തിനുള്ള അവകാശം തങ്ങൾക്കാണെന്ന് അവകാശപ്പെറ്റിരുന്നു. ഭരണത്തിലേറിയതോടെ അബ്ബാസികൾ ശിയ വിശ്വാസത്തിന് നൽകിയിരുന്ന പിന്തുണ പിൻവലിച്ചു. അനേകം കലഹങ്ങൾക്ക് ഇത് വഴിവച്ചു. 786-ൽ മക്കയിൽ കലാപമുണ്ടായി. ഇതിനെത്തുടർന്ന് നാടാകെ രക്തച്ചൊരിച്ചിലുണ്ടാവുകയും ശിയാക്കളിലധികവും മഗ്രിബിലേക്ക് നാടുവിടുകയും ചെയ്തു. അവിടെവച്ച് അവർ ഇദ്‌രീസി സാമ്രാജ്യം സ്ഥാപിച്ചു. മുഹമ്മദിന്റെ പിൻതുടർച്ചക്കാരും ശിയാ ഇമാമുമാരുമായിരുന്നവരെ അബ്ബാസികൾ വധിച്ചു.ഇമാം ജഅ്ഫർ സാദിഖും സമൂഹത്തിൽ ഉന്നതസ്ഥാനമുണ്ടായിരുന്ന അനേകം പ്രഭുക്കന്മാരും ഇതിൽ പെടുന്നു. 801-ൽ വടക്കേ ആഫ്രിക്കയിൽ ബർബർ ഖവാരിജുകൾ സ്വതന്ത്രരാഷ്ട്രം സ്ഥാപിച്ചു. അരനൂറ്റാണ്ടുകൊണ്ട് മഗ്രിബിലെ ഇദ്‌രീസികളും ഇഫ്‌രീഖിയയിലെ അഗ്‌ലബികളും പിന്നീട് മിസ്‌റിലെ തുലൂനിദുകളും ഇക്ഷിദിദുകളും ആഫ്രിക്കയിൽ സ്വതന്ത്രസാമ്രാജ്യങ്ങളായി മാറി.
സിറിയയിലെ ഡമാസ്കസിൽ നിന്ന് ഇറാഖിലെ ബാഗ്ദാദിലേക്ക് തലസ്ഥാനം മാറ്റുകയാണ് അബ്ബാസികൾ ആദ്യമായി ചെയ്തത്. പേർഷ്യൻ മവാലികളുടെ കൂറ് നേടാനും അവരോട് കൂടുതൽ അടുത്താകാനുമായിരുന്നു ഈ മാറ്റം. പേർഷ്യൻ സംസ്കാരവും സാഹിത്യവുമായി കൂടുതൽ ബന്ധപ്പെട്ടിരുന്ന മവാലികൾ സാമ്രാജ്യത്തിലെ അറബ് മേൽക്കോയ്മ കുറയ്ക്കാൻ ആവശ്യപ്പെട്ടിരുന്നു. ടൈഗ്രിസ് നദിയുടെ തീരത്ത് 762-ലാണ് ബാഗ്ദാദ് സ്ഥാപിച്ചത്. കേന്ദ്രത്തിന്റെ അധികാരം കുറയ്ക്കാനായി എന്ന അധികാരസ്ഥാനം ഉണ്ടാക്കുകയും തദ്ദേശ അമീറുമാർക്ക് കൂടുതൽ അധികാരങ്ങൾ നൽകുകയും ചെയ്തു. അബ്ബാസി ഖലീഫമാർക്ക് ഉമവി കാലവുമായി താരതമ്യം ചെയ്യുമ്പോൾ കൂടുതൽ ഔപചാരികമായ ഒരു സ്ഥാനം മാത്രം ഉണ്ടാകാൻ ഇത് കാരണമായി. മാർ കൂടുതൽ സ്വാധീനം കാണിക്കാൻ തുടങ്ങിയതോടെ അറബ് പ്രഭുക്കന്മാരുടെ സ്ഥാനം പേർഷ്യൻ ബ്യൂറോക്രസി കൈയടക്കിത്തുടങ്ങി.
സാമ്രാജ്യത്തിന്റെ വിസ്തൃതിയും വിവിധ ഭാഗങ്ങളുമായി ആശയവിനിമയം നടത്തുന്നതിലെ പോരായ്മകളും മൂലം പ്രശാസനത്തിൽ മാറ്റങ്ങൾ വരുത്താൻ എട്ടാം നൂറ്റാണ്ടിന്റെ രണ്ടാം പകുതിയിൽ പ്രാപ്തരായ ഖലീഫമാരുടെയും അവരുടെ മന്ത്രിമാരുടെയും കീഴിൽ അബ്ബാസി ഭരണത്തിന് നന്നായി അധ്വാനിക്കേണ്ടി വന്നു. സിറിയയിലും അനറ്റോളിയയിലും ബൈസന്റൈൻ സാമ്രാജ്യം അബ്ബാസികൾക്കെതിരെ യുദ്ധം നടത്തിയിരുന്ന ഇക്കാലത്ത് സ്വാധീനം വർദ്ധിപ്പിച്ചുകൊണ്ടിരുന്ന ഗവർണ്ണർമാരെ വരുതിയിലാക്കുന്നതിൽ കൂടുതൽ ശ്രദ്ധ പതിപ്പിക്കേണ്ടിവന്നതിനാൽ അബ്ബാസി സൈനികനീക്കങ്ങൾ കുറവായിരുന്നു. സാമ്രാജ്യത്തിൽ നിന്ന് സ്വതന്ത്രമെന്നപോലെ ഭരണം നടത്തിയിരുന്ന ഗവർണ്ണർമാർ തങ്ങളുടെ പദവികൾ പാരമ്പര്യമായി കണക്കാക്കാൻ തുടങ്ങി എന്നതും നെതൃത്വത്തിന് തലവേദനകൾ സൃഷ്ടിച്ചു.
ഹാറൂൻ-അൽ-റഷീദിന്റെയും പിൻഗാമികളുടെയും ഭരണം മഹത്തായ ധൈഷണികനേട്ടങ്ങളുടെ കാലത്തിന് വഴിവച്ചു. ഉമവി ഭരണത്തിൽ ഭരണം നിലനിർത്താൻ സഹായിച്ചിരുന്ന അറബികൾക്കുണ്ടായിരുന്ന മേൽക്കോയ്മയിൽ നിന്ന് അബ്ബാസി കാലഘട്ടത്തിൽ അനറബികളും സ്വാഗതം ചെയ്യപ്പെട്ടതിലേക്കുള്ള മാറ്റമാണ് ഇതിന് പ്രധാനമായും വഴിവച്ചത്. അബ്ബാസികൾ സസ്സനിദ് രീതികളെ അടിസ്ഥാനമാക്കിയായിരുന്നു ഭരണം ചിട്ടപ്പെടുത്തിയത്. ഒരു അബ്ബാസി ഖലീഫയുടെ പേർഷ്യക്കാരിയായിരുന്ന മാതാവ് ഇങ്ങനെ പറഞ്ഞതായി രേഖപ്പെടുത്തിയിരിക്കുന്നു : "പേർഷ്യക്കാർ ഒരായിരം വർഷം ഭരിച്ചപ്പോഴും അറബികളെ ഒരു ദിവസം പോലും ആവശ്യം വന്നിരുന്നില്ല. എന്നാൽ ഒന്നോ രണ്ടോ നൂറ്റാണ്ടുകളായി അവരെ ഭരിക്കുന്ന നമുക്ക് അവരെക്കൂടാതെ ഒരു മണിക്കൂറുപോലും നിലനിൽക്കാനാവുകയില്ല."
മുഹമ്മദ് നബിയുടെ അമ്മാവനായ അബ്ബാസിബ്‌നു അബ്ദിൽ മുത്തലിബിന്റെ പിൻമുറക്കാരാണ് അബ്ബാസി ഖിലാഫത്ത് സ്ഥാപിച്ചത്. ഹർറാനിൽ ക്രി.വ. 750-ൽ സ്ഥാപിക്കപ്പെട്ട സാമ്രാജ്യം 762-ൽ തലസ്ഥാനം ബാഗ്ദാദിലേക്കു മാറ്റി. രണ്ടു നൂറ്റാണ്ടോളം ഖിലാഫത്ത് അതിന്റെ ഉന്നതിയിൽ തുടർന്നു. എന്നാൽ ഇതിനുശേഷം തങ്ങൾ തന്നെ സൃഷ്ടിച്ച തുർക്കിഷ് പട്ടാളമായ മംലൂക്കുകൾ ശക്തിയാർജ്ജിച്ചതോടെ സാമ്രാജ്യം ക്ഷയിക്കാൻ തുടങ്ങി. പേർഷ്യയിൽ അധികാരം നേടി ഒന്നര നൂറ്റാണ്ടായപ്പോഴേക്കും തദ്ദേശരാജാക്കന്മാരായ അമീറുമാർക്ക് രാജ്യം ഒഴിഞ്ഞുകൊടുക്കേണ്ടി വന്നു. അന്തലൂസ് രക്ഷപ്പെട്ട ഉമയ്യ ഭരണാധികാരികൾക്കും മഗ്രിബ്, ഇഫ്രിഖിയ എന്നീ ഭാഗങ്ങൾ സ്വതന്ത്ര രാജവംശങ്ങളായ അഗ്‌ലബികൾക്കും ഫാത്വിമികൾക്കും വിട്ടുകൊടുക്കേണ്ടിയും വന്നു.
ഉമവികളുടെ ധാർമ്മികമൂല്യങ്ങളെയും ഭരണത്തെയും മോശമായി കാണിച്ചു. ഇറ ലാപിഡസിന്റെ അഭിപ്രായത്തിൽ അബ്ബാസി വിപ്ലവത്തെ സഹായിച്ചത് അറബികൾ, പ്രത്യേകിച്ച് മർവിലെ താമസക്കാരും യമനികളും, മവാലികളും, ആയിരുന്നു. അനറബ് മുസ്ലിംകളായിരുന്ന മവാലികളുടെയും സഹായം അബ്ബാസികൾക്കുണ്ടായിരുന്നു. ബന്ധങ്ങളിൽ അധിഷ്ഠിതമായ അറബ് സമൂഹത്തിന് എന്നും പുറത്തായിരുന്ന ഇവർ താണ വർഗ്ഗമായായിരുന്നു ഉമവി കാലത്ത് കണക്കാക്കപ്പെട്ടിരുന്നത്. ഉമറിബ്‌നു അബ്ദിൽ അസീസിന്റെ ഭരണകാലത്ത് അബ്ബാസിന്റെ പ്രപൗത്രനായിരുന്ന മുഹമ്മദിബ്‌നു അലി മുഹമ്മദിന്റെ കുടുംബാധികാരം തിരിച്ചുകൊണ്ടുവരാനായി ഹാഷിമികൾക്ക് ഭരണനേതൃത്വം നൽകണമെന്ന് പേർഷ്യയിൽ വാദിച്ചു.
മുഹമ്മദിന്റെ അബ്ബാസിബ്‌നു അബ്ദിൽ മുത്തലിബിന്റെ പിൻതുടർച്ചക്കാരായതിനാൽ തങ്ങൾക്കാണ് ഉമയ്യ ഭരണാധികാരികളെക്കാൾ ഖിലാഫത്തിനുള്ള അവകാശം എന്ന വാദവുമായാണ് അബ്ബാസികൾ മുന്നോട്ടുവന്നത്. ഉമയ്യ ഇബ്‌നു അബ്ദുഷംസിന്റെ വംശാവലിയിലെ ഉമവികൾ ഖുറൈശ് ഗോത്രത്തിൽ പെട്ടവരായിരുന്നെങ്കിലും മുഹമ്മദുമായി ബന്ധമുണ്ടായിരുന്നില്ല. ശിയാക്കളെ കൂട്ടുപിടിച്ചാണ് അബ്ബാസികൾ അധികാരത്തിലേറിയത്. ഉമവികളുമായി എന്നും ശത്രുതയിലായിരുന്ന ശിയ മുസ്‌ലിംകളുടെ സഹായം ലഭിക്കാൻ അബ്ബാസികൾ അന്യായപരമായി ഭരണം നടത്തിയിരുന്ന ഉമവി ഭരണത്തിനെതിരെയുള്ള അവരുടെ പോരാട്ടത്തിൽ പങ്കുകൊള്ളുകയും ചെയ്തു.
മർവാൻ രണ്ടാമന്റെ കാലത്ത് അബ്ബാസിന്റെ നാലാം തലമുറയിലെ ഇമാം ഇബ്രാഹീമിന്റെ നേതൃത്വത്തിലുള്ള കലാപത്തിന് ഇത് വഴിവച്ചു. ഇറാനിലെ ഖുറാസാന്ൽ നിന്നുള്ള സഹായം മൂലം അദ്ദേഹത്തിന് കുറച്ചൊക്കെ വിജയം നേടാനായെങ്കിലും 747-ൽ പിടിക്കപ്പെടുകയും കാരാഗൃഹത്തിൽ വച്ച് മരണപ്പെടുകയും ഉണ്ടായി; അദ്ദേഹം വധിക്കപ്പെടുകയായിരുന്നുവെന്നും കരുതുന്നവരുണ്ട്. അബൂ അബ്ബാസിസ്സഫ്ഫാഹ് എന്ന പേരിൽ അറിയപ്പെടുന്ന അദ്ദേഹത്തിന്റെ സഹോദരൻ അബ്ദള്ള വിപ്ലവത്തിന്റെ നേതൃസ്ഥാനത്തെത്തുകയും 750-ൽ സാബ് നദിയുടെ തീരത്ത് വിജയം വരിക്കുകയും ചെയ്തു. ഖലീഫയായി സഫ്ഫാഹ് അവരോധിക്കപ്പെട്ടു.
ഇത് ഉടൻ തന്നെ പ്രശ്നങ്ങൾക്ക് വഴിവച്ചു. ഉമവികൾ ഭരണനിഷ്കാസിതരായിരുന്നുവെങ്കിലും പൂർണ്ണമായി നസിപ്പിക്കപ്പെട്ടിരുന്നില്ല. കൂട്ടക്കൊല ചെയ്യപ്പെട്ട ഉമവി രാജകുടുംബത്തിലെ അവശേഷിച്ച ഏക അംഗമായിരുന്ന അബ്ദുറഹ്‌മാൻ ഒന്നാമൻ സ്പെയിനിലേക്ക് രക്ഷപ്പെടുകയും അവിടെ സ്വതന്ത്ര അമീറാവുകയും ചെയ്തു. കൊർഡോവ തലസ്ഥാനമാക്കി അന്തലൂസ് സാമ്രാജ്യം സ്ഥാപിക്കുന്നതിൽ വിജയിച്ച അബ്ദുറഹ്‌മാൻ മൂന്നാമൻ 929-ൽ ഖലീഫയായി സ്വയം അവരോധിച്ചു. ഇസ്‌ലാമിക സാമ്രാജ്യത്തിന്റെ യഥാർത്ഥ തലസ്ഥാനം എന്ന പദവിക്ക് ബാഗ്ദാദിന് എതിരാളിയായി കൊർഡോവ മാറി.
തലസ്ഥാനത്തിനടുത്തും അബ്ബാസി ഭരണം പ്രശ്നങ്ങൾ നേരിട്ടു. മുമ്പ് തങ്ങളെ സഹായിച്ചിരുന്ന ഒരു കൂട്ടം വിഘടിച്ച് വടക്കൻ പേർഷ്യയിലെ ഖുറാസാനിൽ സ്വതന്ത്രസാമ്രാജ്യം സ്ഥാപിച്ചു. രാജ്യത്ത് അധികാരമേറിവന്ന പേർഷ്യൻ കുടുംബമായിരുന്ന ബറാമിക്കുകൾക്ക് ഹാറൂൻ-അൽ-റഷീദ് ആദ്യം ഒത്താശ നൽകിയിരുന്നെങ്കിലും പിന്നീട് ഇവർക്കെതിരെ തിരിയുകയും കുടുംബത്തെ ഏതാണ്ട് ഒന്നടങ്കം വധിക്കുകയും ചെയ്തു.
ഉമവികളെ അബ്ബാസികൾക്ക് സ്ഥാനഭ്രഷ്ടരാക്കാൻ സാധിച്ചതിൽ പേർഷ്യക്കാർക്ക് പ്രധാന പങ്കുണ്ടായിരുന്നു. അൽ-മൻസ്വൂർ കൊട്ടാരത്തിൽ അനരബ് മുസ്‌ലിംകളെ കൂടുതലായി സ്വാഗതം ചെയ്തത് അറബ്-പേർഷ്യൻ സംസ്കാരങ്ങൽ തമ്മിൽ കൂടുതലായി ഇടപഴകാൻ സഹായിച്ചെങ്കിലും അറബ് തുണക്കാരെ, പ്രത്യേകിച്ച് ഉമവികൾക്കെതിരിൽ സഹായിച്ചിരുന്ന ഖുറാസാനികളെ അകറ്റുന്നതിൽ കലാശിച്ചു.
1258-ൽ ഹുലാഗു ഖാന്റെ നേതൃത്വത്തിലുള്ള മംഗോൾ അധിനിവേശം കീഴ്പ്പെടുത്തിയതോടെ അബ്ബാസി ഭരണത്തിന് താത്ക്കാലികമായി അന്ത്യമായി. ഈജിപ്തിലെ മംലൂക്കിൽ 1261-ൽ തുടർന്ന ഭരണം മതപരമായ കാര്യങ്ങളിൽ അധികാരം അവകാശപ്പെട്ടു. 1519-ൽ ഓട്ടോമൻ സാമ്രാജ്യത്തിന് കീഴ്പ്പെടുകയും തലസ്ഥാനം ഇസ്താംബുളിലേക്ക് മാറ്റുകയും ചെതതോടെ ഖിലാഫത്തിന് തിരശ്ശീല വീണു.
ഇസ്‌ലാമിക സാമ്രാജ്യത്തിലെ ഖിലാഫത്തുകളിൽ മൂന്നാമത്തേതായിരുന്നു അബ്ബാസി ഖിലാഫത്ത് . അബ്ബാസി രാജവംശത്തിലെ ഖലീഫമാരാണ് ഇതിൽ ഭരണം നടത്തിയത്. അന്തലൂസ് ഒഴികെയുള്ള ഭാഗങ്ങളിൽ നിന്നെല്ലാം ഉമയ്യ ഭരണാധികാരികളെ തുരത്തിയാണ് ബാഗ്ദാദ് തലസ്ഥാനമാക്കി ഈ രാജവംശം സ്ഥാപിക്കപ്പെട്ടത്.
ചാർജ് ഉള്ള രണ്ടോ അതിലധികമോ കണങ്ങൾക്കിടയിലുള്ള ബലമാണ്‌ വൈദ്യുതകാന്തികബലം .വൈദ്യുതകാന്തിക ഗുരുത്വത്തെപ്പോലെ അനതപരിധിയോടുകൂടിയതാണ്,കൂടാതെ വളരെയധികം ശക്തിയേറിയതാണ്‌ വൈദ്യുതകാന്തികബലം.നിശ്ചലാവസ്ഥയിൽ ഇരിക്കുന്ന കണികകൾക്കിടയിലുള്ള സ്ഥിരവൈദ്യുത ബലവും താരതമ്യേന ചലിക്കുന്ന കണികകൾക്കിടയിൽ പ്രവർത്തിക്കുന്ന വൈദ്യുത, കാന്തികത ബലങ്ങളും കൂടിച്ചേർന്നതാണ്‌ ഇത്.
അതിനാൽ വൈദ്യുതകാന്തികബലത്തോട് അനുബന്ധിച്ചു നില്ക്കുന്ന മണ്ഡലമാണ് വൈദ്യുതകാന്തികമണ്ഡലം എന്നറിയപ്പെടുന്നത്.
നിത്യജീവിതത്തിൽ നടക്കുന്ന മിക്കവാറും പ്രവർത്തനങ്ങൾ ഇതിന്റെ ഫലമായാണ്‌, ഖരവസ്തുക്കൾ ഉറച്ചതായിരിക്കുന്നത്,ഘർഷണം,മഴവില്ലുകൾ, മിന്നൽ, മനുഷ്യനിർമ്മിതമായ ഉപകരണങ്ങളായ ടെലിവിഷൻ, കമ്പ്യൂട്ടറുകൾ തുടങ്ങിയവ ഉപയോഗപ്പെടുത്തുന്ന വൈദ്യുതപ്രവാഹം ഇവയെല്ലാം ഈ അടിസ്ഥാന പ്രവർത്തനത്തിന്റെ ഫലമായുള്ളതാണ്‌. അണുതലത്തിൽ നടക്കുന്ന പ്രവർത്തനങ്ങളും അവയുടെ ഗുണങ്ങളും, ഉദാഹരണത്തിന് രാസവസ്തുക്കളുടെ സ്വഭാവം,രാസബന്ധനങ്ങൾ തുടങ്ങിയവയും ഈ പ്രവർത്തനത്തിന്റെ ഫലം തന്നെ.
നാം കാണുന്ന പ്രകാശമെന്ന വസ്തുത സമയാനുസൃതമായി നിലനിൽക്കുന്ന ഒരു വൈദ്യുതകാന്തികമണ്ഡലമാണ്. മറ്റൊരു രീതിയിൽ പറഞ്ഞാൽ
വൈദ്യുതകാന്തികബലത്തിന്റെ ഏറ്റക്കുറച്ചിലുകൾ ഉണ്ടാക്കുന്ന കണികയാണ് പ്രകാശകണികകളായ ഫോട്ടോണുകൾ . ഇത്തരം കണികകളേക്കുറിച്ചുള്ള
പഠനമാണ് ക്വാണ്ടം ഇലക്ട്രോ ഡൈനാമിക്സ് . ഇത്തരം പഠനം ക്വാണ്ടം ഫീൽഡ് തിയറി എന്ന ശാസ്ത്രശാഖയുടെ
വൈദ്യുത ബലം എത്രത്തോളം ശക്തമാണെന്നു ഒരു ഉദാഹരണം വഴി മനസ്സിലാക്കാവുന്നതാണ്‌. ഒരു ഗാലൺ ജഗ്ഗിൽ ഏകദേശം 4 ലിറ്റർ ജലം
ഉണ്ടാകും. അതിലെ ഇലക്ട്രോണുകൾക്കെല്ലാം കൂടി ഇത്രക്കും വൈദ്യുതചാർജ്ജ് ഉണ്ടായിരിക്കും.ഇത്തരത്തിലുള്ള രണ്ട് ജഗ്ഗുകൾ ഒരു മീറ്റർ ദൂരത്തിൽ വെക്കുകയാണെങ്കിൽ രണ്ട് ജഗ്ഗുകളിലേയും
ചാർജുള്ള കണങ്ങൾക്കിടയിൽ ഉള്ള ബലം കൈമാറ്റം ചെയ്യപ്പെടുന്നത് വൈദ്യുതകാന്തികമണ്ഡലത്തിലൂടെയാണ് . ഇത്തരം വൈദ്യുതകാന്തികമണ്ഡലത്തിന്റെ പഠനമാണ് ക്ലാസിക്കൽ ഇലക്ട്രോ മാഗ്നെറ്റിക് സിദ്ധാന്തം എന്ന പേരിൽ
തടവിലാക്കപ്പെട്ട ഐ.എൻ.എ. പ്രവർത്തകരുടെ മോചനത്തിനും പുനരധിവാസത്തിനും വേണ്ടി മോചനത്തിന് ശേഷം അവർ രംഗത്തിറങ്ങി. ഇന്ത്യയിലുടനീളം സഞ്ചരിച്ച ക്യാപ്റ്റൻ ലക്ഷ്മി സാമ്രാജ്യത്വത്തിനെതിരെ ജനങ്ങളെ ഇളക്കി വിടുകയും ഐ.എൻ.എ.യുടെ പ്രവർത്തനത്തിനായി ധനശേഖരണം നടത്തുകയും ചെയ്തു. 1947 മാർച്ചിൽ മറ്റൊരു ഐ.എൻ.എ. പ്രവർത്തകനായ കേണൽ പ്രേം കുമാർ സൈഗാളിനെ അവർ വിവാഹം കഴിച്ച് കാൺപൂരിൽ സ്ഥിരതാമസമായി. അപ്പോഴേക്കും ഇന്ത്യാ-പാക് വിഭജനവുമായി അനുബന്ധിച്ചുള്ള അഭയാർത്ഥി പ്രവാഹവും ആരംഭിച്ചിരുന്നു. അഭയാർത്ഥികൾക്കുള്ള വൈദ്യസഹായത്തിൽ അവർ അക്ഷീണം വ്യാപൃതയായി. കാൺപൂരിൽ വാടകക്കെടുത്ത സൗകര്യങ്ങൾ ഉപയോഗിച്ച് ഒരു പ്രസവചികിത്സാ കേന്ദ്രം അവർ ആരംഭിച്ചു. ഈ കേന്ദ്രം ഇപ്പോഴും പ്രവർത്തനം തുടരുന്നുണ്ട്.
വൈദ്യശാസ്ത്ര രംഗം കൈയൊഴിയാതെ തന്നെ ഇടതുപക്ഷ രാഷ്ട്രീയ രംഗത്തും തൊഴിലാളി- വനിതാ പ്രസ്ഥാന രംഗത്തും അവർ പിന്നീട് സജീവമായി. 1972 - ൽ സി.പി.ഐ. ആംഗമായി. 1981-ൽ രാജ്യത്തെ ഏറ്റവും വലിയ വനിതാ സംഘടയായ ജനാധിപത്യ മഹിളാ അസോസിയേഷൻ രൂപീകൃതമായപ്പോൾ അതിന്റെ ഉപാധ്യക്ഷയായി അവർ സ്ഥാനമേറ്റു. തുടർന്നുള്ള പ്രക്ഷോഭ-പ്രചാരണ രംഗങ്ങളിൽ അവർ സജീവമായി ഇടപെട്ടു. 1984-ൽ ഇന്ദിരാ വധത്തിനു ശേഷം സിഖ് വിരുദ്ധ കലാപം കൊടുമ്പിരി കൊണ്ടപ്പോൾ ക്യാപ്റ്റൻ ലക്ഷ്മി സിഖുകാരുടെ സം‌രക്ഷണത്തിനായി തെരുവിലിറങ്ങുകയും അവരുടെ വീടുകൾക്കും കടകൾക്കും സം‌രക്ഷണം നൽകുകയും ചെയ്തു. 2002 -ൽ എ.പി.ജെ അബ്ദുൾകലാമിനെതിരെ ഇടതു പിന്തുണയോടെ രാഷ്ട്രപതി സ്ഥാനാർത്ഥിയായിരുന്നു.
സ്വാതന്ത്ര്യ സമര സേനാനിയും ഇന്ത്യൻ നാഷനൽ ആർമിയുടെ പ്രവർത്തകയുമായിരുന്നു ക്യാപ്റ്റൻ ലക്ഷ്മി . ഇന്ത്യൻ നാഷണൽ ആർമിയിലെ ഝാൻസി റാണിയുടെ പേരിലുള്ള ഝാൻസി റാണി റെജിമെന്റിന്റെ കേണലായി സേവനമനുഷ്ഠിച്ചു. സുഭാഷ് ചന്ദ്ര ബോസിന്റെ 'ആസാദ് ഹിന്ദ്' ഗവർമെന്റിൽ വനിതാക്ഷേമ വകുപ്പ് മന്ത്രിയായി പ്രവർത്തിച്ചിട്ടുണ്ട്. യഥാർത്ഥ നാമം ഡോ. ലക്ഷ്മി സൈഗാൾ.
1998-ൽ ക്യാപ്റ്റൻ ലക്ഷ്മിയെ രാജ്യം പത്മവിഭൂഷൺ ബഹുമതി നൽകി ആദരിച്ചു.2012 ജൂലൈ 23 ന് ഹൃദയാഘാതം മൂലം ഉത്തർപ്രദേശിലെ കാൻപൂറിൽ വച്ച് അന്തരിച്ചു . ട്രേഡ് യൂനിയൻ പ്രവർത്തകയും സി.പി.എമ്മിന്റെ മുതിർന്ന വനിതാ പ്രവർത്തകയുമായ സുഭാഷിണി അലി മകളാണ്. പ്രമുഖ നർത്തകി മൃണാളിനി സാരാഭായി സഹോദരിയുമാണ്.
രണ്ടാം ലോകമഹായുദ്ധസമയത്ത്, അമേരിക്കൻ വ്യോമസേന സഖ്യകക്ഷി സേനക്ക് വേണ്ടി ബെൻ ഫീൽഡ് വ്യോമത്താവളം നിർമ്മിക്കുകയുണ്ടായി. 5 കിലോമീറ്റർ അകലെ നിലവിലുണ്ടായിരുന്ന അൽമാസ വിമാനത്താവളം ഏറ്റെടുക്കുന്നതിനു പകരമാണ് ഈ താവളം നിർമ്മിച്ചത്. അമേരിക്കൻ വ്യോമസേന ഘടകമായിരുന്ന എയർപോർട്ട് ട്രാൻസ്‌പോർട് കമാൻഡ് യൂണിറ്റിന്റെ പ്രധാന യാത്ര-ചരക്ക് മാർഗ്ഗം ആയിരുന്നു ബെൻ ഫീൽഡ് വ്യോമത്താവളം. ഇത് വഴി പ്രധാനമായും ബെംഗാസി, അൾജീയേർസ്, ഡാകാർ എന്നിവടങ്ങളിലോട്ട് വ്യോമഗതാഗതം ഉണ്ടായിരുന്നു.
കെയ്‌റോ എയർപോർട്ട് കമ്പനി, ഈജിപ്ഷ്യൻ എയർപോർട്ട് കമ്പനി, നാഷണൽ എയർ നാവിഗേഷൻ സർവീസസ്, ഏവിയേഷൻ ഇൻഫർമേഷൻ ടെക്നോളജി, കെയ്‌റോ എയർപോർട്ട് അതോറിറ്റി എന്നിവ നിയന്ത്രിക്കുന്ന ഈജിപ്ഷ്യൻ ഹോൾഡിംഗ് കമ്പനി ഫോർ എയർപോർട്ടുകൾ, എയർ നാവിഗേഷൻ എന്നിവയാണ് വിമാനത്താവളം നിയന്ത്രിക്കുന്നത്. 2004 ൽ, എട്ടുവർഷത്തേക്ക് വിമാനത്താവളം പ്രവർത്തിപ്പിക്കാനുള്ള മാനേജ്മെൻറ് കരാർ ഫ്രാപോർട്ട് എജി നേടി, ഒരു വർഷത്തെ ഇൻക്രിമെന്റിൽ രണ്ടുതവണ കരാർ നീട്ടാനുള്ള ഓപ്ഷനുകൾ.
ഈജിപ്തിലെ പൊതുമേഖലാ വിമാനത്താവളമാണ് കെയ്റോ അന്താരാഷ്ട്ര വിമാനത്താവളം. ഈജിപ്തിലെ ഏറ്റവും തിരക്കേറിയ വിമാനത്താവളങ്ങളിലൊന്നാണ് ഇത്. കെയ്റോ നഗരത്തിൻറെ വടക്ക്-കിഴക്കായി നഗരത്തിലെ വാണിജ്യ മേഖലയിൽ നിന്ന് 15 കിലോ മീറ്റർ അകലെയാണ് ഇത് സ്ഥിതി ചെയ്യുന്നത്. ദക്ഷിണാഫ്രിക്കയിലെ ഒ.ആർ. ടാംബോ അന്താരാഷ്ട്ര വിമാനത്താവളം കഴിഞ്ഞാൽ ആഫ്രിക്കയിലെ തിരക്കേറിയ വിമാനത്താവളമാണ് കെയ്റോ അന്താരാഷ്ട്ര വിമാനത്താവളം.
രണ്ടാം ലോകമഹായുദ്ധത്തിന്റെ അവസാനത്തിൽ അമേരിക്കൻ സൈന്യം താവളം വിട്ടപ്പോൾ, സിവിൽ ഏവിയേഷൻ അതോറിറ്റി ഈ സൗകര്യം ഏറ്റെടുത്ത് അന്താരാഷ്ട്ര വ്യോമ ഗതാഗതത്തിനായി ഉപയോഗിക്കാൻ തുടങ്ങി. 1963-ൽ കെയ്‌റോ അന്താരാഷ്ട്ര വിമാനത്താവളം പഴയ ഹെലിയോപോളിസ് വിമാനത്താവളത്തെ മാറ്റിസ്ഥാപിച്ചു, അത് കെയ്‌റോയുടെ കിഴക്ക് ഹൈക്ക്-സ്റ്റെപ്പ് ഏരിയയിൽ സ്ഥിതി ചെയ്തിരുന്നു.
യെരുശലേം നഗരത്തിലേയ്ക്കുള്ള സന്ദർശനത്തെ തുടർന്നോ, സന്ദർശനത്തിനു പ്രേരണ നൽകുന്നതോ ആയി രൂപപ്പെടുന്ന ഒരുപറ്റം ഒഴിയാചിന്തകളും , ഭ്രമകല്പനകളും ചേർന്ന മാനസികാവസ്ഥയാണ് യെരുശലേം സിൻഡ്രോം. ഈ മനോവിഭ്രാന്തിയുടെ ഏറ്റവും അറിയപ്പെടുന്നതും സാധാരണവുമായ രൂപം, നേരത്തെ മാനസികരോഗത്തിന്റെ ലക്ഷണങ്ങളൊന്നും പ്രകടിപ്പിച്ചിട്ടില്ലാത്ത വ്യക്തി യെരുശലേമിൽ എത്തിച്ചേരുന്നതോടെ വിഭ്രാന്തിയുടെ ലക്ഷണങ്ങൾ പ്രകടിപ്പിക്കുകയെന്നതാണ്. തീക്ഷ്ണമായ മതാത്മകതയോടെ പ്രത്യക്ഷപ്പെടുന്ന ഈ വിഭ്രാന്തി, ഏതാനും ആഴ്ചകൾക്കു ശേഷമോ, യെരുശലേമിൽ നിന്ന് മടങ്ങുന്നതോടെയോ പരിഹരിക്കപ്പെടുന്നു. ഏതെങ്കിലും ഒരു മതത്തിലോ മതവിഭാഗത്തിലോ പെട്ടവരെ മാത്രമല്ല ഇതു ബാധിക്കുന്നത്. വ്യത്യസ്ത പശ്ചാത്തലങ്ങളിൽ പെട്ട യഹൂദരും, ക്രിസ്ത്യാനികളും, മുസ്ലിങ്ങളും ഈ മാനസികാവസ്ഥയ്ക്ക് ഇരയായിട്ടുള്ളതായി പറയപ്പെടുന്നു.
ബ്രിട്ടീഷ് മനോവിജ്ഞാനപത്രികയിൽ 2000-ആം ആണ്ടിൽ എഴുതിയ ഒരു ലേഖനത്തിന്റെ കർത്താക്കൾ മുന്നേ മനോവിഭ്രാന്തിയുടെ ലക്ഷണങ്ങൾ പ്രകടിപ്പിക്കാത്ത ചില വ്യക്തികൾ യെരുശലേമിലെത്തുന്നതോടെ അതിന്റെ ലക്ഷണങ്ങൾ പ്രകടിപ്പിക്കുന്നുവെന്ന് കണ്ടെത്തിയതായി അവകാശപ്പെട്ടു. എന്നാൽ ഈ അവകാശവാദം ചോദ്യം ചെയ്യപ്പെട്ടിട്ടുമുണ്ട്.യെരുശലേമിൽ വിഭ്രാന്തിയുടെ ലക്ഷണങ്ങൾ പ്രകടിപ്പിക്കുന്ന സന്ദർശകർ മിക്കവരും മുന്നേ മനോവിഭ്രാന്തിയുടെ പശ്ചാത്തലമുള്ളവരായിരുന്നെന്ന് ഇതിനെ ചോദ്യം ചെയ്യുന്നവർ വാദിക്കുന്നു.
ആദ്യകാലങ്ങളിൽ സിപി ഗോപാൽ കൃഷ്ണ ഗോഖാലെയുടെ ആരാധകനായിരുന്നു. പൂനയിലെ സെർവന്റ്സ് ഓഫ് ഇന്ത്യ സൊസൈറ്റിയിൽ ചേരാൻ ആഗ്രഹിച്ചിരുന്നു. പ്രശസ്ത ബെസന്റ്-നാരായണ വിചാരണയിൽ തന്റെ മക്കളായ ജെ. കൃഷ്ണമൂർത്തി, നിത്യാനന്ദ എന്നിവരുടെ കസ്റ്റഡിക്കായി 1912 ൽ ആനി ബെസന്റിനെതിരെ ജിദ്ദു നാരായണനുവേണ്ടി അദ്ദേഹം പോരാടി വിജയിച്ചു. എന്നിരുന്നാലും, ഇംഗ്ലണ്ടിലെ പ്രിവി കൗൺസിലിന് അപ്പീൽ നൽകി ബെസന്ത് പിന്നീട് വിധി റദ്ദാക്കി. അങ്ങനെയായിരുന്നെങ്കിലും ഈ കേസിന്റെ ഫലമായി, സിപിക്ക് ആനി ബെസന്റിനോടുള്ള ആദരവ് വളരുകയാണ് ചെയ്തത്. ഒപ്പം ഹോം റൂൾ ലീഗ് സംഘടിപ്പിക്കുന്നതിൽ അവരുമായി സഹകരിക്കുകയും അതിന്റെ വൈസ് പ്രസിഡന്റായി പ്രവർത്തിക്കുകയും ചെയ്തു. 1917 ൽ അദ്ദേഹം ഇന്ത്യൻ നാഷണൽ കോൺഗ്രസിന്റെ സെക്രട്ടറിയായി. ജയിലിൽ കിടക്കുമ്പോൾ ആനി ബെസന്റിന്റെ ന്യൂ ഇന്ത്യ ദിനപത്രവും സി.പി. എഡിറ്റു ചെയ്തു. അതേസമയം, അവരുടെ മോചനത്തിനായി ശക്തമായി പ്രചാരണം നടത്തി. സ്വദേശി, നിസ്സഹകരണ പ്രസ്ഥാനങ്ങളിൽ മഹാത്മാഗാന്ധിയുമായി വിയോജിച്ചതിനെത്തുടർന്ന് സി.പി പിന്നീട് ഇന്ത്യൻ സ്വാതന്ത്ര്യത്തിൽ നിന്ന് അകന്നു.
തിരുവിതാംകൂറിലെ ദിവാൻ ആയിരുന്നു സർ സി.പി എന്നറിയപ്പെടുന്ന സചിവോത്തമ സർ ചെട്പുട് പട്ടാഭിരാമൻ രാമസ്വാമി അയ്യർ, കെ.സി.എസ്.ഐ., എമ്പയർ . അഭിഭാഷകൻ, അഡ്മിനിസ്ട്രേറ്റർ, രാഷ്ട്രീയക്കാരൻ എന്നീ നിലകളിൽ പ്രശസ്തനായിരുന്നു അദ്ദേഹം. 1920 മുതൽ 1923 വരെ മദ്രാസ് പ്രസിഡൻസിയുടെ അഡ്വക്കേറ്റ് ജനറൽ, 1923 മുതൽ 1928 വരെ മദ്രാസ് ഗവർണറുടെ എക്സിക്യൂട്ടീവ് കൗൺസിലിന്റെ നിയമകാര്യഅംഗം, 1931 മുതൽ 1936 വരെ വൈസ്രോയിയുടെ എക്സിക്യൂട്ടീവ് കൗൺസിൽ നിയമകാര്യ അംഗം, 1936 മുതൽ 1947 വരെ തിരുവിതാംകൂർ ദിവാൻ എന്നീ സ്ഥാനങ്ങൾ അദ്ദെഹം വഹിച്ചിരുന്നു. 1879 ൽ മദ്രാസ് നഗരത്തിൽ ജനിച്ച രാമസ്വാമി അയ്യർ മദ്രാസ് ലോ കോളേജിൽ നിന്ന് അഭിഭാഷകനായി യോഗ്യത നേടുന്നതിനുമുമ്പ് മദ്രാസിലെ വെസ്ലി കോളേജ് ഹൈസ്കൂളിലും പ്രസിഡൻസി കോളേജിലും പഠിച്ചു. മദ്രാസിൽ അഭിഭാഷകനായി പ്രാക്ടീസ് ചെയ്ത അദ്ദേഹം എസ്. ശ്രീനിവാസ അയ്യങ്കറിനു ശേഷം മദ്രാസ് പ്രസിഡൻസിയുടെ അഡ്വക്കേറ്റ് ജനറലായി. 1936 ൽ തിരുവിതാംകൂറിലെ ദിവാനായി നിയമിക്കപ്പെടുന്നതിനുമുമ്പ് അദ്ദേഹം മദ്രാസ് ഗവർണറുടെയും വൈസ്രോയിയുടെയും നിയമ അംഗമായി സേവനമനുഷ്ഠിച്ചു.
സിപി ദിവാൻ ആയിരുന്ന കാലത്ത് തിരുവിതാംകൂർ വ്യാവസായിക വികസനത്തിൽ അതിവേഗം മുന്നേറി. ഇന്ത്യൻ അലുമിനിയം കമ്പനിയെ ആലുവ പട്ടണത്തിൽ ഒരു ഫാക്ടറി സ്ഥാപിക്കാൻ ക്ഷണിച്ചു. ഇന്ത്യയിലെ ആദ്യത്തെ വളം പ്ലാന്റ്, ഫെർട്ടിലൈസേഴ്സ് ആന്റ് കെമിക്കൽസ് ഒഫ് ട്രാവൺകൂർ , അമോണിയം സൾഫേറ്റ് നിർമ്മിക്കാൻ സി.പി. രൂപീകരിച്ചതാണ്. ഇന്ത്യയുടെ വൈസ്രോയിയുടെ ശത്രുതയെ പരസ്യമായി ധിക്കരിച്ചുകൊണ്ട് അമേരിക്കൻ സഹകരണത്തോടെയാണ് ഇത് സ്ഥാപിതമായത്. സിമൻറ് നിർമ്മിക്കാൻ ഒരു പ്ലാന്റും ടൈറ്റാനിയം ഡൈ ഓക്സൈഡും നിർമ്മിക്കാൻ മറ്റൊരും പ്ലാന്റും സി.പി നിർമ്മിച്ചു. പുനലൂരിലെ തിരുവിതാംകൂർ പ്ലൈവുഡ് ഫാക്ടറി തിരുവിതാംകൂർ റയോൺസ് ലിമിറ്റഡ് 1946 ൽ പെരുംബാവൂരിൽ ഒരു പ്ലാന്റുമായി സ്ഥാപിതമായി. അലുമിനിയം കേബിളുകൾ നിർമ്മിക്കുന്ന ആദ്യത്തെ പ്ലാന്റ് കുണ്ടറയിൽ തുറന്നു. 1947 ൽ സി‌പി ദിവാൻ സ്ഥാനമൊഴിയുമ്പോൾ, അദ്ദേഹം ചുമതലയേറ്റ കാലം മുതൽ സംസ്ഥാനത്തിന്റെ വരുമാനം നാലിരട്ടിയായി വർദ്ധിച്ചിരുന്നു.
ചെറ്റ്പേട്ട് പട്ടാഭിരാമൻ രാമസ്വാമി അയ്യർ 1879 നവംബർ 13 ന് ഒരു ജഡ്ജിയായിരുന്ന സി ആർ പട്ടാഭിരാമ അയ്യറിനും ഭാര്യ രംഗമ്മാൾ എന്നും വിളിച്ചിരുന്ന സീതാലക്ഷ്മി അമ്മാളിനും മകനായി നോർത്ത് ആർക്കോട്ടിലെ വന്ദിവാഷ് പട്ടണത്തിൽ ജനിച്ചു. മദ്രാസിലെ വെസ്ലി കോളേജ് ഹൈസ്കൂളിലാണ് സി.പി. പഠിച്ചത്. കുട്ടിക്കാലത്ത് ഒരു പരീക്ഷ പോലും വിജയിക്കില്ല എന്ന ഒരു പ്രവചനമുണ്ടായിരുന്നതിനാൽ അദ്ദേഹത്തിന് വളരെ കർശനമായാണ് വളർത്തിയിരുന്നത്. സ്കൂൾ വിദ്യാഭ്യാസം പൂർത്തിയാക്കിയ സി.പി. മദ്രാസിലെ പ്രസിഡൻസി കോളേജിൽ ചേർന്നു. കോളേജിൽ ഇംഗ്ലീഷ്, സംസ്കൃതം, ഗണിതശാസ്ത്രം എന്ന വിഷയങ്ങൾക്കുപരി നെബുലാർ സിദ്ധാന്തത്തെക്കുറിച്ചുള്ള തന്റെ പ്രബന്ധത്തിന് എൽഫിൻസ്റ്റോൺ സമ്മാനം സി.പി. നേടി. മദ്രാസ് ലോ കോളേജിൽ നിന്ന് സ്വർണ്ണമെഡലോടും ഡിസ്റ്റിങ്ങ്‌ഷനോടും കൂടിയാണ് സി.പി. ബിരുദം നേടിയത്.
1903 ൽ സി. പി. വി. കൃഷ്ണസ്വാമി അയ്യരുടെ അടുത്ത് ഒരു പരിശീലകനായി ചേർന്നു. അതേ വർഷം പട്ടാഭിരാമ അയ്യർ തന്റെ മരണത്തിന് തൊട്ടുമുമ്പ് സി. പി. ക്ക് സർ വി. ഭാഷ്യം അയ്യങ്കാറുടെ ജൂനിയർ ആയി അദ്ദേഹം അഡ്മിഷൻ ശരിയാക്കിയിരുന്നു. എന്നാൽ സി. പി. യെ അദ്ദേഹം കൂടെ കൂട്ടിയില്ല. തൽഫലമായി, സി.പി സ്വന്തമായി പരിശീലിക്കുകയും അഭിഭാഷകനെന്ന നിലയിൽ പ്രശസ്തി നേടുകയും ചെയ്തു. മുന്നൂറിലധികം കേസുകളിൽ അദ്ദേഹം വിജയിക്കുകയും വിജയിക്കുകയും ചെയ്തു മദ്രാസ് ഹൈക്കോടതിയിലെ ഒരു ജഡ്ജി സ്ഥാനം വാഗ്ദാനം ചെയ്തെങ്കിലും അദ്ദേഹം അത് നിരസിച്ചു. 1920 ൽ അന്നത്തെ ഗവർണറായിരുന്ന വില്ലിംഗ്ഡൺ പ്രഭു അദ്ദേഹത്തെ മദ്രാസിലെ അഡ്വക്കേറ്റ് ജനറലായി നിയമിച്ചു. അഭിഭാഷകനായിരുന്ന കാലയളവിൽ ആഷെ കൊലപാതക വിചാരണയും , ബെസന്റ് നാരായണയ്യാ കേസ് അടക്കം നിരവധി പ്രമുഖകേസുകൾ സി.പി. കൈകാര്യം ചെയ്തു.
മനുഷ്യസ്‌നേഹ പ്രവർത്തനങ്ങൾക്കും അദ്ദേഹം സ്ഥാപിക്കാൻ സഹായിച്ച സ്ഥാപനങ്ങൾക്കും സി.പി.പ്രശസ്തനാണ്. അദ്ദേഹത്തിന്റെ മരണശേഷം പരമ്പരാഗത കലകളെയും കരക .ശല വസ്തുക്കളെയും പ്രോത്സാഹിപ്പിക്കുന്നതിനായി സി പി രാമസ്വാമി അയ്യർ ഫൗണ്ടേഷൻ അദ്ദേഹത്തിന്റെ സ്മരണയ്ക്കായി സ്ഥാപിച്ചു. ദക്ഷിണേന്ത്യൻ ലിബറേഷൻ ഫെഡറേഷന്റെ സ്ഥാപകന്മാരിൽ ഒരാളായ സി. നടേശ മുതലിയാർ, മദ്രാസ് ഗവർണറുടെ എക്സിക്യൂട്ടീവ് കൗൺസിലിലെ നിയമ അംഗമായി സേവനമനുഷ്ഠിക്കുമ്പോൾ, സാമൂഹ്യ പരിഷ്കരണത്തിനായുള്ള രാമസ്വാമി അയ്യറുടെ അജണ്ടയും ദളിതർക്കും താഴ്ന്ന ജാതിക്കാരായ ഹിന്ദുക്കൾക്കും ഹിന്ദു ക്ഷേത്രങ്ങളുടെ വാതിലുകൾ തുറക്കുന്നതും പ്രശംസിച്ചു. കലയുടെയും സംഗീതത്തിൻറെയും രക്ഷാധികാരിയായിരുന്ന സി‌പി, മദ്രാസ് മ്യൂസിക് അക്കാദമിയെ ഉപദേശിക്കാൻ ചില പ്രമുഖ സംഗീതജ്ഞരും പണ്ഡിതന്മാരും അടങ്ങുന്ന വിദഗ്ദ്ധ സമിതിയിൽ അംഗമായിരുന്നു.
1946 ഒക്ടോബറിൽ ആലപ്പുഴ മേഖലയിൽ ഒരു ബഹുജന പ്രക്ഷോഭം ഉണ്ടായി. ഒക്ടോബർ 24 ന് പുന്നപ്രയിൽ 200 ഓളം പേരെ തിരുവിതാംകൂർ പോലീസ് കൊലപ്പെടുത്തി. ആലപ്പുഴയിലും ചേർത്തലയിലും സൈനികനിയമത്തിന് സർക്കാർ ഉത്തരവിട്ടു. സിപിയുടെ പോലീസും സൈന്യവും ആലപ്പുഴയിലേക്ക് മാറി. ഒക്ടോബർ 27 ന് വയലാർ മറ്റൊരു കൂട്ട പ്രക്ഷോഭത്തിന് സാക്ഷ്യം വഹിച്ചു, 150 പേർ സംഭവസ്ഥലത്ത് തന്നെ കൊല്ലപ്പെട്ടു. അതേ ദിവസം തന്നെ പോലീസ് വെടിവയ്പിൽ ആലപ്പുഴയുടെ വിവിധ സ്ഥലങ്ങളിൽ 130 പേർ കൊല്ലപ്പെട്ടു. പ്രൊഫ. ശ്രീധര മേനോന്റെ കേരള ചരിത്രത്തിൽ, പുന്നപ്ര വയലാർ പ്രക്ഷോഭത്തിൽ ആയിരത്തോളം പേർ മരിച്ചെന്ന് പറയുന്നുണ്ട്. പ്രക്ഷോഭം ഒരു ഹ്രസ്വകാല പരാജയമായിരുന്നുവെങ്കിലും, അത് തിരുവിതാംകൂറിന്റെ മെച്ചപ്പെട്ട ഭരണത്തിന് കാരണമായി.
ഐക്യരാഷ്ട്രസഭയിൽ ഇന്ത്യയുടെ കേസ് അവതരിപ്പിക്കാൻ ഗോപാലസ്വാമി അയ്യങ്കറിനുപകരം ജവഹർലാൽ നെഹ്‌റു സിപിയെ തിരഞ്ഞെടുത്തിരുന്നുവെങ്കിൽ കശ്മീർ പ്രശ്നം ഇന്ത്യയ്ക്ക് അനുകൂലമായി പരിഹരിക്കപ്പെടുമെന്ന് ഇന്ത്യൻ സിവിൽ സർവീസ് സി എസ് വെങ്കടാച്ചർ എഴുതി. ഇതേ കാഴ്ചപ്പാടും അർക്കോട്ട് രാമസാമി മുദലിയാർ പങ്കുവെച്ചു. ദേശീയ സമന്വയത്തിനായുള്ള ഇന്ത്യൻ കമ്മിറ്റിയുടെ അദ്ധ്യക്ഷനായിരിക്കെ, പുതുതായി തിരഞ്ഞെടുക്കപ്പെട്ട പാർലമെന്റ് അംഗങ്ങളും സംസ്ഥാന അസംബ്ലികളും ഇന്ത്യൻ യൂണിയനോട് കൂറ് പുലർത്തണമെന്ന് സിപി നിർബന്ധമാക്കി. ഈ ഉപവാക്യം അവതരിപ്പിച്ചതിലൂടെ സി. പി. ഇന്ത്യൻ യൂണിയനിൽ നിന്ന് വേർപെടുത്തുകയെന്ന ലക്ഷ്യം ഉപേക്ഷിക്കാൻ ദ്രാവിഡ മുന്നേറ്റ കഴകത്തെ പ്രേരിപ്പിച്ചുവെന്ന് വിശ്വസിക്കപ്പെടുന്നു.
1931 ൽ, തന്റെ അമ്മാവന്റെ പിൻഗാമിയായി തിരുവിതാംകൂറിലെ മഹാരാജാവായി ചിതിര തിരുനാളിനെ വിലക്കിയപ്പോൾ, സി പി അദ്ദേഹത്തെ പ്രതിനിധീകരിച്ച് ഇന്ത്യയുടെ വൈസ്രോയിയോട് സംസാരിച്ചു. ചിത്തിര തിരുനാളിനെ കിരീടമണിയിക്കാൻ വൈസ്രോയി സമ്മതിച്ചെങ്കിലും സി‌ പി യുവ ചക്രവർത്തിയുടെ ഉപദേഷ്ടാവായി പ്രവർത്തിക്കണമെന്ന വ്യവസ്ഥയിൽ മാത്രമായിരുന്നു ആ സമ്മതം. സി പി സമ്മതിക്കുകയും 1931 മുതൽ 1936 വരെ രാജകുമാരന്റെ നിയമ, ഭരണഘടനാ ഉപദേഷ്ടാവായി പ്രവർത്തിക്കുകയും ചെയ്തു. 1936 ൽ മഹാരാജ ചിത്തിര തിരുനാൾ സിപിയോട് തിരുവിതാംകൂറിലെ ദിവാൻ ആകണമെന്ന് വ്യക്തിപരമായി അഭ്യർത്ഥിച്ചു. സി പി ഈ ഓഫർ സ്വീകരിച്ച് പത്തുവർഷക്കാലം ദിവാനായി സേവനമനുഷ്ഠിച്ചു.
1936 നവംബർ 12 ന് മഹാരാജ ചിത്തിര തിരുനാൽ വിപ്ലവകരമായ ക്ഷേത്ര പ്രവേശന പ്രഖ്യാപനം പുറപ്പെടുവിച്ചു, ഇത് ദളിതരടക്കമുള്ള തൊട്ടുകൂടാത്തവർ ഉൾപ്പെടെ ഹിന്ദുക്കളിലെ എല്ലാ ജാതികളിലും ക്ലാസുകളിലും പെട്ടവർക്ക് സംസ്ഥാനത്തെ ഹിന്ദു ക്ഷേത്രങ്ങളിൽ പ്രവേശിക്കാനുള്ള അവകാശം നൽകി. യാഥാസ്ഥിതിക, എന്നാൽ സ്വാധീനമുള്ള ഉയർന്ന ജാതിക്കാരായ ഹിന്ദുക്കൾ ഇതിനെ ശക്തമായി എതിർത്തു, അവർ ദിവാന്റെ ജീവിതത്തിന് കനത്ത ഭീഷണി ഉയർത്തി. ഈ പ്രഖ്യാപനം മഹാരാജാവിനും അദ്ദേഹത്തിന്റെ ദിവാനും മഹാത്മാഗാന്ധിയുടെയും മറ്റ് സാമൂഹിക പരിഷ്കർത്താക്കളുടെയും പ്രശംസ നേടി.
എക്സിക്യൂട്ടീവ് കൗൺസിൽ അംഗമെന്ന നിലയിൽ സി. പി. പൈക്കര അണക്കെട്ടിന്റെ അടിസ്ഥാനമിട്ടു, 1929 നും 1932 നും ഇടയിൽ 6.75 കോടി രൂപയ്ക്കാണ് അത് നിർമ്മിച്ചത്. കാവേരി നദിക്ക് മുകളിലൂടെ മേട്ടൂർ ഡാമിന്റെ നിർമ്മാണവും അദ്ദേഹം ആരംഭിച്ചു. പൈക്കര ജലവൈദ്യുത പദ്ധതി കോയമ്പത്തൂരിലെ വ്യാവസായികവത്കരണത്തിന് തുടക്കമിട്ടപ്പോൾ, തഞ്ചൂർ, ട്രിച്ചി ജില്ലകളിലെ വിശാലമായ പ്രദേശങ്ങളിൽ ജലസേചനം നടത്താൻ മേട്ടൂർ പദ്ധതി ഉപയോഗിച്ചു. തുറമുഖങ്ങളുടെ ചുമതലയുള്ള അംഗമെന്ന നിലയിൽ കൊച്ചി, വിശാഖപട്ടണം, തൂത്തുക്കുടി തുറമുഖങ്ങളുടെ മെച്ചപ്പെടുത്തലിനും സി.പി. ഉത്തരവാദിയായിരുന്നു.
പെരിയാർ നദിയിൽ ജലവൈദ്യുത പദ്ധതി സ്ഥാപിക്കാൻ സി.പി. ആഗ്രഹിച്ചിരുന്നെങ്കിലും അദ്ദേഹത്തിന്റെ ശ്രമങ്ങളെ മദ്രാസ് സർക്കാർ എതിർത്തു. തിരുവിതാംകൂറിനു വേണ്ടി സ്വയം അഭിഭാഷകനായി വാദിച്ചുവിജയിച്ച സി.പി. ഇതിന്റെ ഫലമായി പെരിയാർ നദിയിൽ പള്ളിവാസൽ ജലവൈദ്യുത പദ്ധതി ആരംഭിച്ചു. അദ്ദേഹം സമാരംഭിച്ചു പെച്ചിപാറ ജലവൈദ്യുത പദ്ധതിക്ക് തുടക്കമിട്ടതും സി. പി. യാണ്. പെരിയാർ ഗെയിം സാങ്ച്വറിക്കും മറ്റ് ജലസേചന പദ്ധതികൾക്കും അദ്ദേഹം തുടക്കമിട്ടു.
ഇന്ത്യ ഓഫീസ് ലൈബ്രറിയിൽ "എ ഹിസ്റ്ററി ഓഫ് മൈ ടൈംസ്" എന്ന പേരിൽ പ്ലാൻ ചെയ്ത പുസ്തകത്തെക്കുറിച്ച് ഗവേഷണം നടത്താൻ 1966 സെപ്റ്റംബറിൽ സി.പി ഇംഗ്ലണ്ടിലേക്ക് പുറപ്പെട്ടു. ഏകദേശം 11:30 ന് , 1966 സെപ്റ്റംബർ 26 ന് അദ്ദേഹം നാഷണൽ ലിബറൽ ക്ലബിൽ , ഒരു റിപ്പോർട്ടറുമായി സംസാരിക്കുന്നതിനിടയിൽ പെട്ടെന്ന് കസേരയിൽ വീഴുകയും തൽക്ഷണം മരിക്കുകയും ചെയ്തു. അടുത്ത ദിവസം, ടൈംസ് അദ്ദേഹത്തിന്റെ മരണവാർത്ത അറിയിച്ചു:
തമിഴ്നാട്ടിലെ ആർക്കോട് നിന്നുള്ളവരായിരുന്നു രാമസ്വാമി അയ്യർ പൂർവ്വികർ. . . , . 7 പ്രശസ്ത അദ്വൈത സാവന്ത് അപ്പയ്യ ദീക്ഷിതറിന്റെ സഹോദരൻ അച്ചൻ ദീക്ഷിതറുമായും സി.പി. യ്ക്ക് ബന്ധം ഉണ്ടായിരുന്നു. സിപിയുടെ മുത്തച്ഛനായ ചെത്പുട്ട് രാമസ്വാമി അയ്യർ ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ കുംഭകോണത്തിന്റെ തഹസിൽദാറായി സേവനമനുഷ്ഠിച്ചു. അദ്ദേഹത്തിന്റെ കുടുംബം ശൃംഗേരി മഠവുമായി ആഴത്തിൽ ബന്ധപ്പെട്ടിരുന്നു.